Държавен вестник, бр. 63, 2002 г., стр. 13

Б Р О Й  63
Д Ъ Р Ж А В Е Н   В Е С Т Н И К
С Т Р .  13
ски цели, правилата и редът за предписване на
медицинско облъчване и редът за информира-
нето на облъчваните лица, както и специалнос-
тите и другите квалификационни изисквания
за лицата, имащи право да поемат клинична
отговорност, се определят с наредба, приета от
Министерския съвет по предложение на минис-
търа на здравеопазването.
Чл. 62. Лицензиантът е длъжен в 7-дневен
срок от сключването на сделка с предмет—из-
точник на йонизиращи лъчения, да уведоми
председателя на агенцията за вида на сключе-
ната сделка, да посочи източника на йонизира-
щи лъчения и да предостави данни за лицето, с
което е сключило сделката.
Чл. 63. Издаването на разрешение по чл. 57
не отменя изискването за издаване на необхо-
димите разрешения по Закона за устройство на
територията.
Раздел VII
Правоспособност и специализирано обучение
Чл. 64. (1) Дейностите в ядрените съоръже-
ния и с източници на йонизиращи лъчения,
които имат влияние върху безопасността, мо-
гат да се извършват само от професионално
квалифициран персонал с удостоверение за
правоспособност.
(2) Удостоверения за правоспособност се
издават от:
1. председателя на агенцията за:
а) физически лица, които осъществяват дей-
ности, свързани с осигуряване и/или контрол
на ядрената безопасност и радиационната за-
щита по време на експлоатация на ядреното
съоръжение;
б) физически лица, натоварени със специа-
лизираното обучение за работа с източници на
йонизиращи лъчения;
2. лице, получило лицензия по реда на този
закон за провеждане на специализирано обуче-
ние на лица, професионално заети с дейности с
източници на йонизиращи лъчения.
(3) Удостоверения за правоспособност се
издават за срок до 5 години.
Чл. 65. (1) Лицензия за специализирано обу-
чение се издава от председателя на агенцията
на физическо лице—едноличен търговец, или
на юридическо лице, регистрирано в Републи-
ка България, което:
1. притежава финансови, технически, мате-
риални и организационни ресурси за осъщест-
вяване на дейността;
2. притежава достатъчно квалифициран и
правоспособен персонал със съответното ниво
на образование, професионална подготовка и
правоспособност за всички дейности, свързани
с обучението на персонала;
3. е разработило и приело:
а) учебни програми, съобразени с функцио-
налните характеристики на съответните длъж-
ности, за които се провежда обучението;
б) учебни курсове, съответстващи на учеб-
ните програми по буква “а”;
в) процедури за изпълнение на дейностите
по издаване на удостоверения за правоспособ-
ност на персонала, указан в условията на ли-
цензията;
г) система, осигуряваща съответствието на
техническите средства за обучение с оборудва-
нето на работното място.
(2) Лицензия за специализирано обучение се
издава за срок до 5 години.
(3) Редът за издаване на лицензия за специ-
ализирано обучение и на удостоверение за пра-
воспособност се урежда с наредба, приета от
Министерския съвет по предложение на пред-
седателя на агенцията.
Чл. 66. (1) Удостоверение за правоспособ-
ност, освен в случаите, когато е издадено въз
основа на друг специален закон, се издава на
лице, което:
1. отговаря на медицинските и психофизио-
логичните изисквания за съответната дейност,
определени от министъра на здравеопазване-
то;
2. отговаря на изискванията за завършено
образование и придобита специалност, опреде-
лени в длъжностната характеристика за съот-
ветната длъжност;
3. е преминало специализирано обучение за
съответната дейност;
4. е положило успешно изпит пред квали-
фикационна изпитна комисия.
(2) Квалификационната изпитна комисия на
агенцията се назначава от председателя на аген-
цията съгласувано с министъра на здравеопаз-
ването. В комисията участват представители на
агенцията, на лицето, получило лицензия за
експлоатация на ядреното съоръжение, на
Министерството на здравеопазването, както и
други, определени от председателя на агенция-
та лица, които отговарят на условията по ал. 4.
(3) Управителните органи на лицето, полу-
чило лицензия за специализирано обучение,
назначават квалификационна изпитна комисия,
в която задължително се включват представи-
тели на агенцията и на Министерството на здра-
веопазването.
(4) За членове на изпитните квалификаци-
онни комисии по ал. 2 и 3 се назначават българ-
ски граждани, които:
1. имат висше образование по природни или
технически науки на образователно-квалифи-
кационна степен “магистър”;
2. не са осъждани на лишаване от свобода за
престъпления от общ характер;
3. имат трудов и/или служебен стаж не по-
малко от 10 години в областта на използването
на ядрената енергия или йонизиращите лъче-
ния, управлението на радиоактивните отпадъ-
ци или отработеното гориво, както и в областта
на държавното регулиране на безопасното осъ-
ществяване на тези дейности.